**PREHRANA UČENIKA U PRODUŽENOM BORAVKU, ŠKOLSKA GODINA 2025/2026**

**Za uključivanje učenika u program školske prehrane u školskoj godini 2025/2026. vrijede kriteriji, mjerila i cijene pojedinih obroka iz Programa javnih potreba u osnovnom odgoju i obrazovanju Grada Zagreba za 2025. God. ( Službeni glasnik Grada Zagreba 12.12.2024.)**

Cijena kompletnog obroka (doručak, ručak i užina) za učenike u **produženom boravku** iznosi **0,79 eura** dnevno, za učenike koji plaćaju punu cijenu.

**1.) PRAVO NA BESPLATNI: MLIJEČNI OBROK, RUČAK I UŽINU IMAJU UČENICI:**

- učenici zajamčene minimalne naknade, ili obitelj učenika koje ostvaruju navedeno pravo;

- učenici čiji su roditelji (odnosi se na oba roditelja, odnosno samohranog roditelja) nezaposleni i redovno su prijavljeni Zavodu za zapošljavanje ili zadnja dva mjeseca nisu primili plaću (odnosi se na oba roditelja, odnosno samohranog roditelja)

- djeca invalidi III i IV kategorije;

- djeca invalida Domovinskog rata;

- djeca osoba s invaliditetom (100% i 90%),

**2.) SUFINANCIRANJE PO KATEGORIJAMA RJEŠENJA ZA DJEČJI DOPLATAK:**

- besplatan mliječni obrok,

- sufinancirani ručak i užinu ( uz uvjet da su uključeni u produženi boravak).

- na temelju rješenja o dječjem doplatku za 2025. godinu utvrdit će se kategorija kojoj učenik pripada (17/1); 17/2 ili 17/3 , odnosno cijena obroka.

**UČENICI KOJI IMAJU PRAVO NA BESPLATNU PREHRANU, POTREBNO JE U ŠKOLU DOSTAVITI DOKUMENT NA TEMELJU KOJEG UČENIK OSTVARUJE BESPLATNU PREHRANU:**

**-** DOKAZ O PRAVU NA ZAJAMČENU MINIMALNU NAKNADU

- DOKAZ O REDOVITOJ PRIJAVI ZAVODU ZA ZAPOŠLJAVANJE

- DOKAZ O SAMOHRANOSTI RODITELJA/STARATELJA

- DOKAZ O STATUSU OSOBE S INVALIDITETOM I POSTOTKU INVALIDNOSTI

- UČENICI KOJI IMAJU PRAVO NA SUFINANCIRANJE OBROKA DUŽNI SU DONIJETI RJEŠENJE O DJEČJEM DOPLATKU ZA 2025. GODINU ( rok : 30.09.2025. )

Učenici se uključuju u besplatnu ili sufinanciranu prehranu u školskoj godini 2025/2026 **od datuma zaprimljene dokumentacije u školi ( sa 01. u slijedećem mjesecu), a ne od datuma koje nosi rješenje, uvjerenje ili potvrda o pravu na dječji doplatak, odnosno rješenje ili uvjerenje o pravu na zajamčenu minimalnu naknadu ili nekog drugog uvjerenja.**

*Zagreb, 11.09.2025.*